EkBass/fiwiki-20250220-pages-articles huggingface dataset:
Rengasripsimonni

Rengasripsimonni (Synodontis ocellifer) on ripsimonneihin kuuluva kala, jota pidetään myös akvaarioissa. == Ulkonäkö ja koko == Rengasripsimonnien pohjaväri on kellanharmaa, ja siinä on tummia kuvioita. Nuoren yksilön kuviot ovat pilkkuja, mutta aikuisilla ne muuttuvat renkaiksi. Rasvaevä (takimmainen selkäpuolen evä) on huomattavan suurikokoinen. Kala kasvaa 18 cm pitkäksi. Sukukypsiksi tullessaan ne ovat noin 12 cm pitkiä. == Elinympäristö == Rengasripsimonnit elävät Afrikassa Senegal-, Gambia-, Niger-, Volta-jokien ja Tšadjärven vesistöissä. Viitattu 21.1.2019 Akvaariokauppaa varten kaloja kasvatetaan kaukoidässä. == Lähteet == == Aiheesta muualla == *ITIS: Synodontis ocellifer Luokka:Akvaariokalat Luokka:Ripsimonnit
Antti Granlund

Antti Granlund on suomalainen toimittaja ja radiojuontaja. Hän juontaa tamperelaisen Radio 957:n iltapäivälähetyksiä arkisin kello 13−18. Granlund kirjoittaa myös rocklehti Soundiin ja on Antti X Antti -musiikkipodcastin toinen tekijä. Granlund on aikaisemmin työskennellyt Iskelmä-radion aamujuontajana ja tuottajana sekä SBS Median Cityradiot-ketjun juontajana Radio 957:ssa, Radio Sadassa, Radio Megassa ja Radio Jyväskylässä. Hän on toiminut myös tamperelaisen improvisaatioteatteri Snorkkelin muusikkona ja esiintynyt Elisan tv-mainoksissa. == Lähteet == Luokka:Suomalaiset toimittajat Luokka:Suomalaiset juontajat Luokka:Syntymävuosi puuttuu Luokka:Elävät henkilöt
Hugh Lewin

Hugh Lewin (3. joulukuuta 1939 Lydenburg, Etelä-Afrikka – 16. tammikuuta 2019 Killarney, Johannesburg, Etelä-Afrikka) oli eteläafrikkalainen rotuerottelua vastustava aktivisti, toimittaja ja kirjailija. Hän oli juutalainen.Hugh Lewin, Arrest and Interrogation, katkelma teoksesta Bandiet Out Of Jail, Random House, 2002 ISBN 0-9584468-1-4 Lewin tuomittiin sabotaasiin osallistumisesta seitsemäksi vuodeksi vankilaan, jossa häntä kidutettiin. Hän muutti pois Etelä-Afrikasta vuonna 1971 ja asui kymmenen vuotta Lontoossa ja vuodesta 1980 Zimbabwessa. Hän palasi Etelä-Afrikkaan 1990-luvulla. Hänen teoksensa Bandiet: Out of Jail on kuvittanut Harold Strachan. Se perustuu hänen vankilassa kirjoittamaansa salaiseen päiväkirjaan. Teos sai vuonna 2003 Olive Schreinerin palkinnon. Teoksesta Stones against the Mirror hän sai vuonna 2011 Sunday Timesin Alan Patonin palkinnon. Lewinilta on julkaistu suomeksi runot "Kosketus" ja "Sireenit, nyrkit, saappaat".Hugh Lewin, Lahden kaupunginkirjaston runotietokanta, viitattu 22.1.2019 Lewin oli naimisissa asianajaja Pat Davidsonin kanssa ja myöhemmin toimittaja Fiona Lloydin kanssa. Hänellä oli kaksi tytärtä. == Suomennokset == * "Kosketus" teoksessa Musta kulttuuri Etelä-Afrikassa, toim. Marianne Bargum ja Pirjo Latvala, Helsinki: Suomen Rauhanpuolustajien Afrikka-komitea 1983 ISBN 951-807-045-8 * "Sireenit, nyrkit, saappaat" teoksessa Kiiltomadon testamentti: sodan ja rauhan tekstejä, toim. Anneli Kajanto, Helsinki: Maaseudun sivistysliitto 1984 ISBN 951-9436-29-4 == Lähteet == Luokka:Eteläafrikkalaiset kirjailijat Luokka:Eteläafrikkalaiset toimittajat Luokka:Eteläafrikkalaiset ihmisoikeusaktivistit Luokka:Vuonna 1939 syntyneet Luokka:Vuonna 2019 kuolleet
Andropov

Andropov tarkoittaa seuraavia: * Juri Andropov (1914–1984), neuvostoliittolainen poliitikko * Igor Andropov (1941–2006), neuvostoliittolainen diplomaatti * Rybinskin kaupungin nimi vuosina 1984–1989, nimettiin Juri Andropovin mukaan Luokka:Luettelot henkilöistä sukunimen mukaan
Tšernenko

Tšernenko (; ) on alun perin ukrainalainen sukunimi. Se on muun muassa seuraavilla henkilöillä: * Konstantin Tšernenko (1911–1985), Neuvostoliiton johtaja 1984–1985, NKP:n pääsihteeri * Anna Tšernenko (1913–2010), Konstantin Tšernenkon vaimo * Albert Tšernenko (1935–2009), venäläinen filosofi, Konstantin Tšernenkon poika * Elena Tšernenko, Transnistrian valtiovarainministeri * Anastasija Tšernenko (s. 1990), ukrainalainen triathlonisti Luokka:Luettelot henkilöistä sukunimen mukaan
Värväämö

Värväämö Oy on suomalainen henkilöstöpalvelualan yritys, jonka palveluita ovat mm. henkilöstövuokraus, suorarekrytointi ja resurssointipalvelut. Yrityksen päätoimialoina ovat logistiikka, teollisuus ja rakentaminen. Värväämön toimipisteet löytyvät Helsingistä, Turusta, Tampereelta, Oulusta, Porista, Lappeenrannasta, Kouvolasta ja Lahdesta. == Lähteet == ==Aiheesta muualla== * Värväämön kotisivut Luokka:Suomalaiset henkilöstöalan yritykset
Lindö (täsmennyssivu)

Lindö voi tarkoittaa: *Lindö, taajama Norrköpingin kunnassa Ruotsissa *Lindø, saari Langelandin kunnassa Tanskassa *Lindö, kylä Raaseporissa *Lehtisaari eli Lindö, saari Lohjanjärvessä *Lindö, saari Paraisilla
Philipsburg

Philipsburg voi viitata: *Philipsburg (Montana), kaupunki Yhdysvalloissa *Philipsburg (Pennsylvania), kaupunki Yhdysvalloissa *North Philipsburg, kaupunki Yhdysvalloissa *South Philipsburg, kaupunki Yhdysvalloissa *Philipsburg (Quebec), kaupunki Kanadassa *Philipsburg (Sint Maarten), Sint Maartenin pääkaupunki *Philipsburg Manor, suuri siirtomaa-aikainen kartano Westchesterin piirikunnassa New Yorkissa
Philipsburg (Sint Maarten)

Philipsburg on Sint Maartenin pääkaupunki. Philipsburgista tuli Sint Maartenin pääkaupunki vuonna 1768. Se tunnetaan laajalti siirtomaa-aikaisesta arkkitehtuuristaan. Philipsburg perustettiin Alankomaiden kauppapaikkana ja sen linnoitukset muistuttavat kaupungin aiemmasta strategisesta tärkeydestä. ==Lähteet== ==Aiheesta muualla== Luokka:Sint Maarten Luokka:Alankomaiden kaupungit
Dendrocnide

Dendrocnide on nokkoskasvien heimoon kuuluva kasvisuku. Siihen kuuluu yli neljäkymmentä lajia tropiikin puita ja pensaita. Samaan heimoon kuuluvien nokkosten tavoin Dendrocnide-puiden lehdet, varret ja hedelmät ovat pienten poltinkarvojen peittämiä. Ihmisen tai eläimen koskettaessa kasvia poltinkarvan kärki katkeaa, jolloin jäykkä ja ontto karva pistää polttavaa nestettä ihon alle injektioneulan tavoin. Australiassa nimellä gympie-gympie tunnettua lajia Dendrocnide moroides pidetään poltteeltaan erityisen vaarallisena. == Lajit == Sukuun kuuluu yli neljäkymmentä lajia. *Dendrocnide amplissima *Dendrocnide basirotunda *Dendrocnide carriana *Dendrocnide celebica *Dendrocnide contracta *Dendrocnide corallodesme *Dendrocnide cordata *Dendrocnide cordifolia *Dendrocnide crassifolia *Dendrocnide densiflora *Dendrocnide elliptica *Dendrocnide excelsa *Dendrocnide gigantea *Dendrocnide harveyi *Dendrocnide kajewskii *Dendrocnide kjellbergii *Dendrocnide kotoensis *Dendrocnide latifolia *Dendrocnide longifolia *Dendrocnide luzonensis *Dendrocnide meyeniana *Dendrocnide microstigma *Dendrocnide mirabilis *Dendrocnide morobensis *Dendrocnide moroides *Dendrocnide nervosa *Dendrocnide oblanceolata *Dendrocnide peltata *Dendrocnide photiniphylla *Dendrocnide pruritivus *Dendrocnide rechingeri *Dendrocnide rigidifolia *Dendrocnide schlechteri *Dendrocnide sessiliflora *Dendrocnide sinuata *Dendrocnide stimulans *Dendrocnide subclausa *Dendrocnide ternatensis *Dendrocnide torricellensis *Dendrocnide urentissima *Dendrocnide venosa *Dendrocnide vitiensis *Dendrocnide warburghii Stinging Tree.png|Dendrocnide moroides: lehti Stinging_Trees_Wingham_Brush.jpg|Dendrocnide excelsa: runko AULakeEuchamDendrocnide_moroides.jpg|Dendrocnide moroides: hedelmiä == Lähteet == Luokka:Nokkoskasvit
Fredericksburg (Texas)

Fredericksburg () on kaupunki Gillespien piirikunnassa, Texasin osavaltiossa Yhdysvalloissa. Sen väkiluku oli vuoden väestönlaskennassa 10 530. Fredericksburgin perusti Preussista Texasiin muuttanut John O. Meusebach vuonna 1846. Kaupungin pormestarina toimii nykyisin Linda Langerhans. ==Kuvia kaupungista== Tiedosto:Downtown Fredericksburg, TX IMG 0406.JPG|Fredericksburgin keskustaa. Tiedosto:StMarysFBG.jpg|Katolinen kirkko. Tiedosto:Bank of Fredericksburg.jpg|Fredricksburgin pankki. ==Lähteet== == Aiheesta muualla == Luokka:Texasin kaupungit
Dodge St. Regis

Dodge St. Regis on full-size -luokan henkilöauto, jota yhdysvaltalainen Chrysler Corporation valmisti vuosina 1978-1981 Dodge -brändin alla. Se on teknisesti samankaltainen Chrysler Newportin, Chrysler New Yorkerin ja Plymouth Gran Furyn kanssa. Autot jakavat saman Chrysler R -pohjalevyn. == Aiheesta muualla == St. Regis Luokka:F-segmentin autot Luokka:Full-size-luokan autot Luokka:1970-luvun autot Luokka:1980-luvun autot
YA naturae

YA naturae on sertifioitu luonnonkosmetiikkasarja, johon kuuluu ihonhoitotuotteita kasvoille ja vartalolle. Tuotteet sisältävät kotimaisia raaka-aineita, kuten ihoa uudistavaa koivunmahlaa sekä mustaherukka- ja puolukansiemenöljyä. Kaikilla tuotteilla on Ecocert Organic- tai Ecocert Cosmos Organic -sertifikaatti. YA naturae -tuotesarja valmistetaan Suomessa, ja sen tuotteita on saatavilla yksinoikeudella Yliopiston Apteekeista. == Lähteet == * Luokka:Kosmetiikkamerkit
Dendrocnide moroides

Dendrocnide moroides on nokkoskasveihin kuuluva kasvilaji. Se on ainavihanta pensas, jota esiintyy Kaakkois-Aasiassa ja Australiassa, missä se tunnetaan nimellä gympie-gympie. Myrkyllisyydestään tunnetun kasvin koskettaminen aiheuttaa jopa useita kuukausia kestävää voimakasta kipua. == Tuntomerkit == Dendrocnide moroides on ainavihanta pensas tai pieni puu. Se alkaa kukkia ja kantaa hedelmää noin 1–3-metrisenä ja kasvaa enimmillään noin 5-metriseksi. Soikean tai leveän herttamaiset lehdet ovat lavaltaan 12–22 senttimetriä pitkiä ja 11–18 leveitä. Lehtilavan kanssa suunnilleen yhtä pitkä lehtiruoti kiinnittyy lapaan altapäin antaen lehdille hieman kilpimäisen olemuksen. Lehtien varhain karisevat korvakkeet ovat noin 20 millimetriä pitkä ja 5 leveitä. Kasvin varret, kukintovarret, lehtiruodit, lehdet ja hedelmät ovat poltinkarvojen peittämiä. Hyvin pienet kukat ovat suurissa, enimmillään 15 senttimetriä pitkiksi kasvavissa huiskilomaisissa kukinnoissa. Hedelmä on pähkylä, jota ympäröi mehukkaaksi turvonnut purppuranpunainen tai vaalea kukkapohjus. == Levinneisyys == Lajia esiintyy luontaisena Kaakkois-Aasian Malaijien saaristossa ja Australian itärannikolla, missä se on yleinen erityisesti Queenslandin pohjoisosassa. Sitä kasvaa Australiassa merenpinnan tasosta noin 900 metrin korkeuteen. == Myrkyllisyys == Kasvia peittävät poltinkarvat aiheuttavat kivuliaan polttaman ihmisen tai eläimen koskettaessa kasvia. Kosketettaessa poltinkarvan kärki katkeaa, jolloin jäykkä ja ontto karva pistää polttavaa nestettä ihon alle kuin injektioneula. Kasvin polttama aiheuttaa ihmisillä voimakasta kipua, joka saattaa kestää kuukausia. Polttamaa voidaan hoitaa laimennetulla suolahapolla sekä ihoon tarttuneita poltinkarvoja irrottavalla vahauksella. Kasvien ympäristössä oleskelu saattaa ärsyttää nenän limakalvoja sekä aiheuttaa aivastelua ja nenän vuotoa. Useat linnut, nisäkkäät ja hyönteiset käyttävät kasvia ravinnokseen sen myrkyllisyydestä huolimatta. Stinging Tree.png|lehti Dendrocnide moroides (Gympie Gympie) 4.jpg|kukkia AULakeEuchamDendrocnide_moroides.jpg|hedelmiä == Lähteet == Luokka:Nokkoskasvit
YA-tuotesarja

YA-tuotesarja on Yliopiston Apteekin oma tuotesarja, johon kuuluu lähes 150 hyvinvointituotetta, kuten vitamiineja, kosmetiikkaa ja hygieniatuotteita. Valtaosa tuotteista valmistetaan Suomessa. == Lähteet == * == Katso myös == * YA naturae Luokka:Kosmetiikkamerkit
Chevrolet Corsica

Chevrolet Corsica on etuvetoinen henkilöauto, jota yhdysvaltalainen General Motors valmisti vuosina 1987–1996 Chevrolet-brändin alla. Kanadassa mallia myytiin nimellä Pontiac Tempest. Corsicaa valmistettiin Delawaressa ja New Jerseyssa. == Aiheesta muualla == Corsica Luokka:D-segmentin autot Luokka:1980-luvun autot Luokka:1990-luvun autot
Disobey

Disobey on Bad Wolvesin 11. toukokuuta 2018 julkaisema ensimmäinen studioalbumi. == Kappalelista == # # # # # # # # # # # # # == Arvostelut == * Imperiumi: 7½/10Bad Wolves Disobey Viitattu 6.10.2021. * Kaaoszine: ”Zombie”-coverilla maailmankartalle – arviossa Bad Wolvesin ”Disobey” Viitattu 13.1.2023. * Soundi: Levyarvio: Bad Wolves tunnetaan kenties parhaiten Zombie- coveristaan, mutta yhtye on oikeasti paljon enemmän Viitattu 6.10.2021. == Lähteet == Luokka:Vuoden 2018 albumit
Puoliksi kätketyt

Puoliksi kätketyt (De halvt dolda) on Jonas Gardellin käsikirjoittama ja Simon Kaijser da Silvan ohjaama ruotsalainen television minisarja vuodelta 2009. Neliosainen draama kertoo limittäin useita tarinoita Tukholman alueen neljästä erilaisesta perheestä 1970- ja 1990-luvulla. Erityisesti seurataan perheiden lasten ja nuorten varttumista 2000-luvun aikuisuuteen. Sarja voitti ruotsalaisen Kristallen-palkinnon vuoden 2009 parhaana draamasarjana. ==Juoni== Teini-ikäiset Henrik ja Lennart sekä pieni Ragnar varttuvat 1970-luvun alun ankaran kristillisessä perheessä ja vapaakirkon yhteisössä. Ragnar syyttää itseään äitinsä hukkumisesta heikkoihin jäihin heidän yhteisellä luisteluretkellä. Isotveljet alkavat kapinoida isäänsä ja uskonnollisuutta vastaan. Linus on 1990-luvun alkupuolen uusnatsi, alkoholisoituneen yksinhuoltajaäidin teinipoika joka välillä hakkaa ihmisiä kadulla ja välillä huolehtii pikkuveljistään äidin taas sammuttua. Samalla luokalla oleva David on keskiluokkaisen omakotitaloperheen sulkeutunut ja änkyttävä ainoa lapsi, joka piilottelee homouttaan ja jota Linus skinikavereineen vainoaa. Tarinan neljäs perhe on 1970-luvun veljespari Calle ja Abbe. Calle on äkkipikainen toimihenkilömies, joka alistaa raskaana oleva kotirouvapuolisoaan. Sarjan nimen merkitys selitetään jokaisen jakson alussa. Näytetään vanhaa maalausta perheestä, jonka kuolleetkin lapset ovat mukana kuvassa, mutta puoliksi piilossa tai selin kääntyneinä: ”Vanhoissa tauluissa poisnukkuneet kuvataan poispäin kääntyneinä. Aivan samalla tavoin ovat kuolleet läsnä koko ajan.” ==Rooleissa== ==Tuotanto== Jonas Gardell kertoi sarjan saaneen alkunsa puhelusta, jossa Sveriges Television tilasi häneltä uuden tv-sarjan ja antoi täysin vapaat kädet sen tekoon. ==Vastaanotto== Puoliksi kätketyt sai Ruotsissa ensiesityksen tammikuun alussa 2009. Sarja sai hyvät arvostelut ja paljon katsojia. Osarahoittajana oli Yleisradio, ja sarja esitettiin Yle FST -kanavalla vuoden 2009 syksyllä ja uusintana tammikuussa 2011. Sarja palkittiin Ruotsin televisioalan Kristallen-palkinnolla. Gardell oli itse erittäin tyytyväinen lopputulokseen ja sanoi sarjan olevan parasta mitä hän on koskaan kirjoittanut ja mitä tulee koskaan kirjoittamaan. ==Lähteet== ==Aiheesta muualla== *De halvt dolda SVT:n sivustolla Luokka:Ruotsalaiset draamasarjat Luokka:2000-vuosikymmenen televisiosarjat Luokka:Elokuvat seksuaali- ja sukupuolivähemmistöistä Luokka:SVT:n televisio- ohjelmat Luokka:Kristinuskosta kertovat elokuvat
Nikolai van der Pals

Nikolai (Nicolaus) Ferdinand van Gilse van der Pals (19. toukokuuta 1891 Pietari – 22. huhtikuuta 1969 Porvoo) oli alankomaalais-venäläis-suomalainen musiikkitieteilijä ja kapellimestari.Otavan Iso Musiikkitietosanakirja 4, s. 539. Helsinki 1978. ISBN 951-1-04763-9 Nikolai van der Palsin isä Hendrik van der Pals oli alankomaalainen liikemies ja kunniakonsuli ja äiti tanskalainen. Perhe asui Pietarissa, ja isä hankki Suomesta kesäpaikaksi Paloniemen tilan jo vuonna 1887. Pietarissa van der Palsin opettajiin kuului Aleksandr Ziloti. Hän väitteli tohtoriksi Leipzigin yliopistossa vuonna 1914 Nikolai Rimski- Korsakovin musiikista ja palasi Pietariin dosentiksi, mutta perhe pakeni vallankumousta Suomeen vuonna 1918. Isä perusti sittemmin Savion Gummitehdas Oy:n. Van der Pals työskenteli Hufvudstadsbladetin musiikkiarvostelijana 1920–1939 sekä Helsingin Orkesteriyhdistyksen kapellimestarina 1921–1941. Hän vieraili myös ulkomailla ja johti muun muassa Berliinin, Wienin ja Münchenin filharmonikkoja sekä muita eurooppalaisia sinfonia- ja oopperaorkestereita. Toisen maailmansodan aikana van der Pals julkaisi Tšaikovski-tutkielman ja työskenteli Alankomaiden Tukholman-suurlähetystössä. Hän johti Ruotsin radion sinfoniaorkesteria ja esitteli Ernest Pingoud’n ja Jean Sibeliuksen musiikkia. Sodan jälkeen hän palasi Helsinkiin ja johti edelleen sinfoniakonsertteja. Eläkevuotensa hän vietti Porvoossa ja johti musiikinharrastajien orkesteria. Nikolai van der Palsin isoveli Leopold van der Pals (1884–1966) oli säveltäjä, joka asui Saksassa ja Sveitsissä. Toinen veli maanviljelysneuvos Max H. van Gilse van der Pals (1885–1966) viljeli Laakspohjan kartanoa vuodesta 1911. ==Julkaisuja== * Pals, Nikolai van der: N. A. Rimsky-Korssakow. Diss. Breitkopf & Härtel, Leipzig 1914. * Pals, Nikolai van der: Tschaikowsky. Athenaion, Potsdam 1940. ==Lähteet== ==Kirjallisuutta== * Luokka:Suomalaiset musiikkitieteilijät Luokka:Suomalaiset kapellimestarit Luokka:Suomalaiset musiikkikriitikot Luokka:Vuonna 1891 syntyneet Luokka:Vuonna 1969 kuolleet
Kirjallisuudentutkijain Seura

Kirjallisuudentutkijain Seura ry on vuonna 1927 perustettu Helsingissä toimiva yhdistys. Seuran tehtävänä on toimia kirjallisuudentutkijoiden välisenä tiedottajana ja yhdyssiteenä sekä edistää kirjallisuuden tutkimusta Suomessa. == Toimintamuodot == Seuran tärkeimpiä toimintamuotoja ovat neljä kertaa vuodessa ilmestyvä Kirjallisuudentutkimuksen aikakauslehti Avain sekä vuotuinen seminaari. Vuosina 1929–2003 Seura julkaisi Kirjallisuudentutkijain Seuran vuosikirjaa. == Aiheesta muualla == *Kirjallisuudentutkijain Seura ry Luokka:Suomalaiset kirjallisuusseurat
Helsingin Orkesteriyhdistys

Helsingin Orkesteriyhdistys () oli Helsingissä vuosina 1921–1955 toiminut harrastajamuusikoiden sinfoniaorkesteri, joka esiintyi säännöllisesti vuosittain. Orkesteria johtivat Nikolai van der Pals 1921–1941 ja Josef Rauttenbacher 1945–1955. ==Lähteet== * Otavan Iso Musiikkitietosanakirja 2, s. 589. Helsinki 1977. ISBN 951-1-04191-6 * Luokka:Helsingin musiikki Luokka:Suomalaiset sinfoniaorkesterit
Arrheforia

Arrheforia (myös Arreforia, , ) eli Herseforia (, ) oli antiikin Ateenassa vietetty juhla, joka oli omistettu Athenelle. Se sijoittui Skiroforion-kuuhun eli nykyisen kesä-heinäkuun aikoihin, mutta sen tarkempaa päivää ei tunneta. Arrheforia-nimi perustuu sanaan arrhēta (), 'ääneen lausumaton', mikä viittaa juhlassa kannettuihin salaperäisiin esineisiin. Toinen nimi Herseforia viittaa Ateenan kuninkaan Kekropsin tyttäreen Herseen, jonka kultti liittyi läheisesti Atheneen. Juhla oli ennen kaikkea naisten tai tyttöjen viettämä. Kaupungin ylhäisösuvuista valittiin vuosittain neljä (tai kaksi) 7–11-vuotiasta tyttöä, joista käytettiin nimitystä arrheforoi (, myös tai ), joiden tehtävänä oli Athenen papittaren avustaminen. Valinnan suoritti kuningasarkontti. Kahden tytön tehtävänä oli uuden peploksen kutominen Athenelle Panathenaia-juhlaa varten, mikä aloitettiin Khalkeia-juhlassa. Kahden muun tytön (tai samojen tyttöjen) tehtävänä oli kantaa Arrheforia-juhlassa joitakin esineitä, joiden luonteesta ei ole tietoa. Kun juhlan aika koitti, Athenen papitar laittoi tyttöjen pään päälle kannettavaksi korit tai muut astiat, joissa esineet olivat. Sen enempää papitar kuin tytötkään eivät tienneet, mitä esineet olivat. Tytöt laskeutuivat Akropoliilta salaista uloskäyntiä pitkin kukkulan rinteessä olleelle Afroditen puutarhapyhäkölle. Salainen uloskäynti oletetaan niin kutsutun Mykeneläisen lähteen portaiksi, ja pyhäkkö oli mahdollisesti Afroditen ja Eroksen pyhäkkö. Tytöt jättivät esineet pyhäkölle, ja kantoivat takaisin jotakin muuta, joka oli myös peitetty. Tytöillä oli yllään valkoiset vaatteet, jotka oli koristeltu kullalla. Muutoin juhlasta ei tiedetä paljoakaan. Arrheforoi-tyttöjen rakennuksena Akropoliilla toimi Arrheforeion. == Lähteet == Luokka:Antiikin Ateenan juhlat
Mogul Pitch

Mogul Pitch Mogul Pitch Canada Olympic Park, kuvan keskellä Mogul Pitch. Canada Olympic Park, kuvan keskellä Mogul Pitch. Paikkakunta: Calgary, Alberta, Kanada Talviurheilukeskus: Canada Olympic Park Vuori: Paskapoo Rinneluokitus: Musta Korkeusero: 114 m Hissi Hissi Hissi: ESR Mogul Chairlift Tyyppi: 4-hengen tuolihissi Kapasiteetti: 2 400 henkilöä/h Kumparelasku Kumparelasku Pituus: 236 m Keskijyrkkyys: 27° 1\. MC-kilpailu: 8.1.2010 Mogul Pitch on laskettelurinne Canada Olympic Parkissa Calgaryssa Albertassa Kanadassa. Mogul Pitch -rinteeseen tehdyllä kumpareikolla järjestetään freestylehiihdon maailmancupin kumparelaskukilpailuja. ==Lähteet== * WinSport – Trail Conditions & Hours winsport.ca * WinSport Trail Map winsport.ca * Results – Calgary fis-ski.com Luokka:Kanadan laskettelurinteet Luokka:Calgaryn rakennukset ja rakennelmat Luokka:Calgaryn urheilu
Asklepieia

Asklepieia (, ) oli antiikin kreikkalainen juhla, jota vietettiin Asklepioksen kunniaksi useissa paikoissa, joissa oli kyseiselle jumalalle omistettuja temppeleitä eli Asklepieioneita. Tunnetuimmat Asklepieia-juhlat järjestettiin Epidauroksen Asklepieionilla joka neljäs vuosi, yhdeksän päivää Isthmian kisojen jälkeen eli nykyisen huhti-toukokuun aikaan. Niihin kuului musiikki- ja urheilukilpailut.Pausanias: Kreikan kuvaus 2.26.7. Ateenassa Asklepieiaa vietettiin Elafebolion-kuun 8. päivä eli nykyisen maalis-huhtikuun aikoihin. Samana päivänä oli myös kaupunki-Dionysian valmistuspäivä ja esikilpailu (proagōn). Juhla tunnetaan myös muun muassa Lampsakoksesta. == Lähteet == Luokka:Antiikin Ateenan juhlat Luokka:Antiikin Kreikan juhlat
Bendideia

Bendideia (, ) oli antiikin Ateenassa vietetty juhla, joka oli omistettu Bendikselle. Sitä vietettiin Thargelion-kuun 19. päivä eli nykyisen touko- kesäkuun aikoihin. Bendis oli Traakiasta tuotettu jumaluus, jonka kultin keskus Attikassa oli Pireuksessa. Ateenalaiset yhdistivät jumalattaren Artemiihin. Jumalattaria pidettiin kuitenkin erillisinä, sillä Bendiksellä oli Pireuksessa erillinen temppeli eli Bendideion (), joka sijaitsi lähellä Artemis Munikhian temppeliä. Kultti tuotiin Attikaan Sokrateen aikana noin vuonna 429 eaa., sillä Platon sanoo Valtion alussa juhlaa vietetyn tuolloin ensimmäisen kerran.Platon: Valtio 327a. Bendideia muistutti luonteeltaan Dionysoksen kunniaksi vietettyjä juhlia. Siihen kuului muun muassa Pireukseen asettuneiden traakialaisten järjestämä kulkue sekä toinen kulkue, jonka järjestivät pireuslaiset itse. Illalla järjestettiin soihtukilpailu ratsain. == Lähteet == Luokka:Antiikin Ateenan juhlat Luokka:Antiikin Pireus
Delfinia

Delfinia (, ) oli antiikin Ateenassa vietetty juhla, joka oli omistettu Apollon Delfiniokselle. Sitä vietettiin Munikhion-kuun 6. päivä eli nykyisen huhti-toukokuun aikoihin. Delfinia-juhla oli muualla Kreikassa Apollonin kunniaksi vietetyn Apollonia-juhlan kaltainen sovitusjuhla. Ateenan asukkaat ja muut joonialaiset pitivät Apollonia heimonsa jumalallisena isänä (). Apollonin Delfinios-epiteetti ja juhlan nimi viittaavat myyttiin, jossa Apollon surmasi Delfyne-hirviön. Siksi ihmiset katsoivat aiheelliseksi lepyttää vihastunutta jumalaa. Juhlapäivään kuului kulkue, jossa joidenkin tietojen mukaan seitsemän poikaa ja seitsemän tyttöä kantoivat valkoisilla villanauhoilla sidottuja oliivipuun lehviä (), mikä oli alistumisen merkki. Toisten tietojen mukaan kulkue olisi ollut ennen kaikkea naimattomien tyttöjen kulkue. Tämän vuoksi sekä siksi, että juhla pidettiin Artemiin syntymäpäivänä, sen on joskus arveltu olleen ennemmin omistettu Artemiille kuin Apollonille. Kulkue päättyi Delfinionille, joka oli Apollonille ja Artemiille omistettu pyhäkkö.Plutarkhos: Kuuluisien miesten elämäkertoja, Theseus 18. Delfinia- juhlaa vietettiin myös muualla. Esimerkiksi Aiginalla siihen kuului kilpailuja.Pindaros: Pythia 8.88, Olympia 7.151. == Lähteet == Luokka:Antiikin Ateenan juhlat
Diasia

Diasia () oli antiikin Ateenassa vietetty juhla, joka oli omistettu Zeus Meilikhiokselle. Sitä vietettiin Anthesterion-kuun 23. päivä eli nykyisen helmi-maaliskuun aikoihin. Diasia oli ainakin arkaaisella kaudella Ateenan tärkein Zeukselle omistettu juhla. Sen nimi oli johdettu Zeuksen nimen genetiivistä Dios (). Juhlaa vietettiin Agraissa kaupungin muurien ulkopuolella. Se oli luonteeltaan sovitusjuhla. Varakkaammat kansalaiset suorittivat uhreja (), ja köyhemmät kansalaiset polttivat suitsukkeena jotakin, mitä heidän maansa tuotti (). Juhlaan kuului myös juhla-ateria ja markkinat.Thukydides: Peloponnesolaissota 1.126. Kun Kylon yritti nousta Ateenan tyranniksi, Delfoin oraakkeli kehotti häntä ryhtymään yritykseensä ”Zeuksen suurimman juhlan aikana”. Oraakkelinlause tarkoitti Ateenan omaa Diasiaa. Kylon kuitenkin tulkitsi virheellisesti sen tarkoittavan yleiskreikkalaisempia Olympian kisoja, joiden voittajiin itsekin kuului, ja epäonnistui yrityksessään. == Lähteet == Luokka:Antiikin Ateenan juhlat
Diisoteria

Diisoteria (, ) oli antiikin Ateenassa vietetty juhla, joka oli omistettu Zeus Soterille ja Athene Soteiralle. Sitä vietettiin Skiroforion-kuun viimeisenä päivänä eli 29. tai 30. päivä eli attikalaisen kalenterin vuoden viimeisenä päivänä, nykyisen kesä-heinäkuun aikoihin. Juhla liittyi erityisesti Pireuksessa sijainneeseen Zeus Soterin ja Athene Soteiran temppeliin. Se perustettiin vasta Themistokleen linnoitettua Pireuksen vuonna 472 eaa. Erään teorian mukaan juhla olisi liittynyt alueen vapauttamiseen persialaisilta Salamiin taistelun vuonna 480 eaa. jälkeen. Juhlaan kuului eponyymiarkontin johtama kulkue, joka sai mahdollisesti alkunsa Agoralta Zeuksen stoalta, sekä myöhemmin hellenistisellä kaudella efebien purjehduskilpailu. == Lähteet == Luokka:Antiikin Ateenan juhlat
Dipolieia

Dipolieia (, myös , tai , ) oli antiikin Ateenassa vietetty juhla, joka oli omistettu Zeus Polieukselle. Sitä vietettiin Skiroforion-kuun 14. päivä eli nykyisen kesä-heinäkuun aikoihin. Juhlaan kuului bufonia-uhri eli härän uhraaminen kirveellä, minkä vuoksi myös koko juhlasta käytettiin joskus nimeä Bufonia ( tai Boufonia). Uhritoimitus sijoittui Akropoliilla olleelle Zeus Polieuksen pyhäkölle, jossa oli tätä varten alttaripöytä. Uhrin jälkeen Prytaneionilla suoritettiin rituaalinen oikeudenkäynti, jossa kirves oli syytettynä verityöstä. Juhlan vietto lakkasi hellenistiselle kaudelle tultaessa. == Lähteet == Luokka:Antiikin Ateenan juhlat
Eleusinia

Eleusinia () oli antiikin Ateenassa vietetty juhla, joka oli omistettu Demeterille. Sitä vietettiin joka toinen vuosi Metageitnion-kuun 15.–18. päivä eli nykyisen elo-syyskuun aikoihin. Joka toinen eli aina neljän vuoden välein juhla vietettiin Suurena Eleusiniana, ja siihen kuului kilpailuja. Juhlasta tiedetään vain vähän. Se ei nimestään huolimatta liittynyt Eleusiin mysteereihin. == Lähteet == Luokka:Antiikin Ateenan juhlat
Genesia

Genesia () oli antiikin Ateenassa vietetty juhla vainajien muistoksi ja kunniaksi. Sitä vietettiin Boedromion-kuun 5. päivä eli nykyisen syys–lokakuun aikoihin. Genesia-juhlan nimi viittaa esi-isiin (). Juhlaa vietettiin geometrisella ja arkaaisella kaudella noin 800–500 eaa., mutta sen vietto vaikuttaa lakanneen klassisella kaudella 400-luvun eaa. kuluessa. Juhlassa uhrattiin maalle (, tai Gaialle). == Lähteet == Luokka:Antiikin Ateenan juhlat
Haloa

Haloa () tai Aloa () oli antiikin Ateenassa vietetty juhla, joka oli omistettu Demeter Haloalle, Korelle sekä Dionysokselle. Sitä vietettiin Poseideon-kuun 26. päivä eli nykyisen joulu-tammikuun aikoihin. Haloa-juhlaa vietettiin aina sadonkorjuukauden päättymisen jälkeen, erityisesti Eleusiissa. Juhlan nimi viittaa ilmeisesti puimatantereeseen (). Silloin uhrattiin pelkästään hedelmiä, sekä kiitoksena sadosta että seuraavan sadon turvaamiseksi. Verelliset uhrit oli kyseisenä päivänä kielletty. Juhlaa viettivät erityisesti naiset. == Lähteet == Luokka:Antiikin Ateenan juhlat
Kallynteria

Kallynteria (, ) oli antiikin Ateenassa vietetty juhla, joka oli omistettu Athenelle. Sitä vietettiin Thargelion-kuussa eli nykyisen touko-kesäkuun aikoihin. Kallynteria oli puhdistus- ja sovitusjuhla Athenen lepyttämiseksi ennen sadonkorjuun alkua. Se liittyi läheisesti Plynteria-juhlaan, jossa Erekhtheionissa sijainnut Athenen kulttikuva ja sen vaatteet pestiin. Kallynteriassa Athenen temppeli siivottiin ja mahdollisesti myös siellä palaneen ikuisen tulen öljy vaihdettiin. Kallynterian päivämäärää ei tunneta varmuudella. Usein se on sijoitettu Plynteriaa edeltäneeseen päivään eli Thargelion-kuun 24. päivään. Nykyisin kuitenkin katsotaan, että sitä vietettiin Plynterian jälkeen, ja sen arvellaan sijoittuneen kuun 28. päivään. == Lähteet == Luokka:Antiikin Ateenan juhlat
Khalkeia (juhla)

Khalkeia (, ) oli antiikin Ateenassa vietetty juhla, joka oli omistettu Athenelle ja myös Hefaistokselle. Sitä vietettiin Pyanopsion-kuun viimeisenä päivänä eli yleensä 30. päivä (tai 29. päivä, jos kuukausi jätettiin lyhyemmäksi), nykyisen loka-marraskuun aikoihin. Khalkeia oli käsityöläisyyden juhla, ja siksi omistettu alan suojelijoille Athenelle ja Hefaistokselle. Juhla oli hyvin vanha. Alun perin se oli ilmeisesti omistettu Athene Erganelle, ja sitä juhli koko kansa, minkä vuoksi se tunnettiin nimillä Athēnaia () ja Pandēmos (). Myöhempinä aikoina sitä juhlivat käsityöläiset ja erityisesti sepät Hefaistoksen kunniaksi. Siksi sen nimeksi tuli Khalkeia, mikä viittaa kupariin (). Panathenaia-juhlassa Athenen kulttikuvalle annetun peploksen kutominen alkoi aina Khalkeia-juhlassa. Menandros kirjoitti komedian nimeltä Khalkeia. Siitä on säilynyt katkelma Athenaioksella.Athenaios: Deipnosofistai 11.502. == Lähteet == Luokka:Antiikin Ateenan juhlat
Khloia

Khloia (, ) oli antiikin Ateenassa vietetty juhla, joka oli omistettu sadonkorjuun, viljan ja kaikkien elävien kasvien jumalatar Demeter Khloelle ja tämän tyttärelle Korelle. Juhla tunnetaan ainakin Eleusiin ja Thorikoksen sekä Alemman ja Ylemmän Paianian demoksista. Ainakin Thorikoksessa sitä vietettiin Elafebolion-kuussa eli nykyisen maalis-huhtikuun aikoihin. Khloia juhlisti todennäköisesti nimensä mukaisesti uuden sadon vihreiden versojen () esiintulemista talven jälkeen. == Lähteet == Luokka:Antiikin Ateenan juhlat
Kronia

Kronia (, ) oli antiikin Ateenassa vietetty juhla, joka oli omistettu Kronokselle. Sitä vietettiin Hekatombaion-kuun 12. päivä eli nykyisen heinä- elokuun aikoihin, ja siitä oli peräisin kuukauden varhaisempi nimi Kronion. Ateenalaisen perinteen mukaan Zeuksen isän Kronoksen kultin kaupungissa aloitti Kekrops. Kronoksella ja Rhealla oli yhteinen temppeli Kronoksen ja Rhean temppeli, joka sijaitsi lähellä Olympoksen Zeuksen temppeliä. Kronia- juhla oli viljakauden sadonkorjuujuhla. Isännät ja orjat viettivät sitä aterioimalla yhdessä. Kronia-juhla tunnetaan myös muun muassa Rhodokselta, jossa Kronos yhdistettiin mahdollisesti foinikialaiseen Moolokiin. Roomassa Saturnalia vastasi monin tavoin Kroniaa. == Lähteet == Luokka:Antiikin Ateenan juhlat
Munikhia (juhla)

Munikhia ( tai Mounikhia, myös tai Mounykhia; ) oli antiikin Ateenassa vietetty juhla, joka oli omistettu Artemis Munikhialle. Sitä vietettiin juhlasta nimensä saaneen Munikhion-kuun 16. päivä eli nykyisessä huhti- toukokuussa täydenkuun aikoihin. Juhla oli omistettu Artemiille Munikhia- epiteetillä eli yöllä yksin loistavan täydenkuun ( < ) jumalattarena. Samalla se liittyi Pireuksen Munikhian kaupunginosaan ja siellä sijainneeseen Artemis Munikhian temppeliin. Pireus sijaitsi lähellä Salamiin taistelun (480 eaa.) paikkaa, ja Plutarkhoksen mukaan juhla perustettiin taistelun muistoksi. Jumalattaren uskottiin auttaneen kreikkalaisia kuunvalollaan taistelua edeltäneenä yönä. Juhlassa Artemiille uhrattiin nimellä amfifōntes () tunnettuja kakkuja, jotka saivat nimensä siitä, että ne oli reunustettu kauttaaltaan kynttilöillä.Plutarkhos: Ovatko ateenalaiset maineikkaampia sodassa kuin viisaudessa (De gloria Atheniensium) 349f; Athenaios: Deipnosofistai 14.645. Kun spartalainen Lysandros määräsi Ateenan muurit purettaviksi peloponnesolaissodan jälkeen, hän teki tämän loukkaukseksi juuri Munikhian päivänä.Plutarkhos: Kuuluisien miesten elämäkertoja, Lysandros 15. == Lähteet == Luokka:Antiikin Ateenan juhlat Luokka:Antiikin Pireus
Olympeia

Olympeia () oli antiikin Ateenassa vietetty juhla, joka oli omistettu Olympoksen Zeukselle. Sitä vietettiin Munikhion-kuun 19. päivä eli nykyisen huhti-toukokuun aikoihin. Olympia-juhlan perusti Ateenan tyranni Peisistratos 500-luvulla eaa. Se liittyi tämän rakennuttamaan Olympoksen Zeuksen temppeliin. Juhlaan kuului ratsuväen kulkue sekä ainakin roomalaisella kaudella 100-luvulla jaa., jolloin temppeli saatettiin valmiiksi, hevosurheilukilpailut. Juhlalla ei ollut yhteyttä Olympian kisoihin. == Lähteet == Luokka:Antiikin Ateenan juhlat
Oskhoforia

Oskhoforia (, myös ; ) oli antiikin Ateenassa vietetty viininkorjuujuhla, joka oli omistettu Dionysokselle ja Athenelle. Sitä vietettiin Pyanopsion-kuun 6. päivä eli nykyisen loka-marraskuun aikoihin. == Historia == Oskhoforia-juhla kunnioitti Dionysosta ja Athenea viinin ja öljyn antajina. Samalla se kunnioitti Theseuksen ja joidenkin tietojen mukaan myös Ariadnen muistoa. Kreikkalaisessa mytologiassa sitä pidettiin Theseuksen itsensä perustamana tämän palattua Kreetalta. Tähän liittynyt tarina selitti juhlaan kuuluneiden rituaalien alkuperän.Plutarkhos: Kuuluisien miesten elämäkertoja, Theseus 22–23. == Ohjelma == Juhlaan kuului muun muassa kilpajuoksu, jossa kaksikymmentä ylhäisösukuihin kuulunutta nuorukaista kantoi viiniköynnösten oksia (), joissa oli rypäleterttuja. Juhlan nimi tarkoittaa näiden oksien kantamista. Kilpailun reitti kulki Limnaissa sijainneelta Dionysoksen temppeliltä Faleronissa sijainneelle Athene Skiraksen temppelille. Kantajia valittiin kaksi jokaisesta kymmenestä fylestä eli heimosta. Voittaja (tai voittajaheimon nuorukaiset) saivat palkinnoksi maljan, jossa oli viidestä aineesta eli viinistä, juustosta, jauhoista, hunajasta ja öljystä tehty juoma (, tai ), sekä kunniapaikan kilpailua seuranneessa kulkueessa. Kulkue marssi ilmeisesti Athenen temppeliltä takaisin Dionysoksen temppelille. Siihen kuului kuoro, jonka edellä kulki kaksi naisten vaatteisiin pukeutunutta nuorukaista, mahdollisesti mainitut voittajat. Sekä nuorukaiset että muut kulkueen jäsenet kantoivat jälleen viiniköynnösten oksia. Kulkueessa laulettin ja tanssittiin. Perillä suoritettiin uhritoimitus, johon osallistui myös naisia (), ilmeisesti nuorukaisten äidit. Juomauhria kaadettaessa yleisö huusi ”eleleu, iū iū” (). Lopuksi järjestettiin juhla-ateria. Aiemmin tutkijoiden keskuudessa on ollut erimielisyyksiä siitä, kuuluiko Oskhoforia-juhlaan kilpajuoksu, kulkue vai kummatkin, vai kuuluiko toinen Skira-juhlaan. Nykyisin katsotaan, että kummatkin olivat osa juuri Oskhoforiaa. Oskhoforiaa seurasivat heti seuraavina päivinä Pyanopsia- ja Theseia-juhlat, jotka yhdistettiin myös Theseukseen. == Lähteet == Luokka:Antiikin Ateenan juhlat
Plynteria

Plynteria () oli antiikin Ateenassa vietetty juhla, joka oli omistetu Athenelle. Sitä vietettiin Thargelion-kuun 25. päivä eli nykyisen touko- kesäkuun aikoihin. == Historia == Plynteria oli puhdistus- ja sovitusjuhla Athenen lepyttämiseksi ennen sadonkorjuun alkua. Sen nimi viittaa pesemiseen. Juhlassa jumalatarta kunnioitettiin pesemällä Erekhtheionissa pidetty Athene Poliaan muinainen puinen kulttikuva sekä sen vaatteet. Perinteessä juhla kytkettiin Aglauroksen kuolemaan. Tämän katsottiin eläessään palvelleen jumalatarta samalla tavalla. Seremonia suoritettiin vielä ainakin 400-luvulla eaa. senkin jälkeen, kun Athenen arvokkaimmaksi kultikuvaksi kaupungissa oli tullut Feidiaan veistämä, Parthenonissa sijainnut Athene Parthenos. Samanlainen seremonia tunnetaan muun muassa Parokselta, jossa juhlalla oli myös sama nimi, sekä Argoksesta. Roomassa tunnettiin samankaltainen seremonia nimeltä Megalesia. == Ohjelma == Juhlan aluksi Erekhtheion suljettiin köydellä, jotta kukaan ei olisi astunut sisään luvatta kesken toimitusten. Tämän jälkeen seremoniaa perinteisesti johtaneet praksiergidien suvun naiset riisuivat Athene Poliaan kulttikuvalta kypärän ja keihään. Tämän jälkeen kaksi naista ( tai ), joiden tehtävänä oli vuorollaan kulttikuvan ja/tai sen peploksen peseminen, riisuivat vaatteen kuvapatsaan yltä. Patsaan ja vaatteiden pesupaikasta on antiikin lähteissä kolme eri tietoa: joidenkin mukaan se tapahtui Erekhtheionissa, joidenkin mukaan Kallirrhoen lähteessä ja joidenkin mukaan meressä Faleronissa, jonne patsas vietiin kulkueessa. Kulkueesta on säilynyt enemmänkin tietoa, joten se on kaikkein todennäköisin vaihtoehto ainakin jossakin vaiheessa historiaa. Suolavettä pidettiin muutoinkin parhaana puhdistautumiseen, ja sitä käytettiin myös muun muassa Eleusiin mysteereissä. Kulttikuva ja sen vaatteet vietiin merenrannalle vaunuissa. Kulkueessa kulki myös pappeja ja papittaria sekä efebejä ja muuta kansaa. Kulttikuva tuotiin takaisin kaupunkiin illalla soihdunvalossa. Kulkueessa kannettiin myös muun muassa viikunoita. Temppelissä kulttikuvalle puettiin sen puhdas peplos. Patsaan jalustan pesi erillinen katanēptēs (). Plynteria-päivää pidettiin yhtenä epäonnen päivistä (, ), jolloin ei haluttu käydä oikeutta tai tehdä kauppoja, sillä kaupunki oli silloin vailla suojelijajumalatartaan. Plynteria-juhlan edeltävänä päivänä oli siihen läheisesti liittynyt Kallynteria-juhla. == Lähteet == Luokka:Antiikin Ateenan juhlat
Pompaia

Pompaia (, ) oli antiikin Ateenassa vietetty juhla, joka oli omistettu Zeukselle. Myös Hermeellä oli siinä osansa. Juhlaa vietettiin Maimakterion- kuussa, mahdollisesti sen 10. päivä, eli nykyisen marras-joulukuun aikoihin. Juhlaan liittyi kulkue (), josta se myös sai nimensä. Kulkueessa kannettiin Zeukselle uhratun lampaan taljaa sekä Hermeen kerykeion-sauvaa, mahdollisesti pahan välttämiseksi talvikauden alkaessa. == Lähteet == Luokka:Antiikin Ateenan juhlat
Poseidea

Poseidea (, ) oli antiikin Ateenassa vietetty juhla, joka oli omistettu Poseidonille. Sitä vietettiin juhlasta nimensä saaneessa Poseideon-kuussa eli nykyisen joulu-tammikuun aikoihin, oletettavasti kuun 8. päivä. Juhlasta tiedetään vain vähän. Koska se sijoittui aikaan, jolloin meri oli myrskyisin, silloin oletettavasti rukoiltiin Poseidonilta rauhallisempaa säätä, jotta merenkulkua voitaisiin pian jatkaa uudelleen. Juhlan on arveltu palautuvan hyvin varhaisiin aikoihin, kenties mykeneläiseen kauteen, jolloin luonnonvoimien mahtavimpana jumalana pidettiin meren Poseidonia, ei taivaan Zeusta. Poseidea-juhlaan kuului ilmeisesti myöhempinä aikoina ainakin joka neljäs vuosi purjehduskilpailut. Ne järjestettiin Sunionin niemellä, jossa sijaitsi Poseidonin temppeli. Kilpailuissa käytettiin mahdollisesti kolmisoutuja. == Lähteet == Luokka:Antiikin Ateenan juhlat
Proerosia

Proerosia ( tai , harvemmin , ) oli antiikin Ateenassa vietetty juhla, joka oli omistettu Demeterille. Sitä vietettiin Pyanopsion-kuun 6. päivä eli nykyisen loka-marraskuun aikoihin. Proerosia tarkoitti yleisemmin kyntämisen ja kylvämisen yhteydessä suoritettuja riittejä. Niitä suoritettiin eri alueilla eri aikaan maanviljelysvuoden tarpeiden mukaisesti. Ateenan vuosittaisena juhlana Proerosia sijoittui Eleusiihin. Se oli yksi vuodenkierron lukuisista maanviljelykseen liittyvistä juhlista Thesmoforian, Haloan, Thargelian, Skiran ja Eleusiin mysteereiden ohella. == Lähteet == Luokka:Antiikin Ateenan juhlat Luokka:Eleusis
Pyanopsia

Pyanopsia () eli Pyanepsia () oli antiikin Ateenassa vietetty juhla, joka oli omistettu Apollonille. Se oli hedelmäkauden sadonkorjuujuhla. Juhlaa vietettiin siitä nimensä saaneen Pyanopsion-kuun 7. päivä eli nykyisen loka- marraskuun aikoihin. Pyanopsia oli päättyvän kesän ja alkavan syksyn juhla, ja siksi se oli omistettu kesäkauden jumalalle Apollonille (joskus vastaavasti Heliokselle) ja samalla horille. Samalla se oli sadonkorjuujuhla, ja muistutti tässä jossain määrin Thargeliaa. Juhla sai nimensä keitetyistä pavuista (), joita Apollonille tarjottiin uhriksi syksyn sadon ensihedelminä. Toinen ensihedelmäuhri juhlassa oli eiresiōnē () eli oliivipuun oksa, johon oli kiedottu valkoisia tai purppuralla värjättyjä villanauhoja, ja johon oli ripustettu kaikenlaisia syksyn hedelmiä sekä leivonnaisia ja pieniä astioita, joissa oli hunajaa, viiniä ja oliiviöljyä. Juhlaan kuuluneessa kulkuessa tätä oksaa kantoi poika, jonka molemmat vanhemmat olivat vielä elossa. Samalla laulettiin laulua, joka tunnettiin myös nimellä eiresiōnē. Kulkue vei Apollonin temppelille, ja oksa jätettiin sen sisäänkäynnille. Siellä se sai olla koko vuoden, kunnes vaihdettiin seuraavana vuonna tuoreeseen. Muita vastaavia oksia ripustettiin talojen oville. Kreikkalaisessa mytologiassa juhlaa pidettiin Theseuksen perustamana sen jälkeen kun tämä palasi Kreetalta ja halusi kiittää Apollonia turvallisesta viimeisestä purjehdusetapista Delokselta Ateenaan. Papukeittouhrin alkuperä selitettiin niin, että Theseuksen miehistö keitti tuolloin keiton laivan viimeisistä vähäisistä muonavaroista, ja siitä valmistettiin juhla-ateria ja kiitosuhri jumalalle. Vastaavasti kulkue selitettiin kiitokseksi siitä, että puute oli päättynyt. Pyanopsiaa edelsi edeltävän päivän Oskhoforia-juhla ja seurasi Theseia-juhlan päivä. Muualla Kreikassa juhla tunnettiin nimellä Panopsia (). == Lähteet == Luokka:Antiikin Ateenan juhlat
Skira

Skira () eli Skiroforia () () oli antiikin Ateenassa vietetty juhla, joka oli omistettu Athenelle (tai Demeterille ja Korelle). Sitä vietettiin juhlasta nimensä saaneen Skiroforion-kuun 12. päivä eli nykyisen kesä-heinäkuun aikoihin. Juhlaan kuului kulkue, jossa Athenen papitar sekä Poseidonin ja Helioksen papit kulkivat suuren valkoisen päivänvarjon alla Akropoliilta Skiron-nimiseen paikkaan. Se sijaitsi Ateenasta Eleusiihin johtaneen Pyhän tien varrella, lähellä Eleusiin alueen muusta Attikasta erottanutta Kefissos- jokea. Juhla sai nimensä päivänvarjoa tarkoittavasta sanasta skiron (). Päivänvarjoa kantoi Erekhtheuksen pappi tai eteobutadien suvun edustaja. Yleensä kulkueen katsottiin olleen omistettu Athenelle, mutta joskus Demeterille ja Korelle eli Persefonelle. Skironissa tai sen lähellä sijaitsi Athene Skirakselle, Poseidon Paterille, Demeterille ja Korelle omistettu pyhäkkö, jossa suoritettiin jonkinlainen maan hedelmällisyyden rituaali. Se saattoi liittyä sadonkorjuun suojeluun tai sadonkorjuusta kiittämiseen. Siihen kuului mahdollisesti niiden porsaiden uhraaminen ja maahan kaivaminen, joiden jäänteet kaivettiin jälleen ylös Thesmoforia-juhlassa. Athenen ja Poseidonin kultit oli mahdollisesti liitetty vanhempaan Demeterin ja Koren kulttiin Attikan yhdistämisen aikoihin, jolloin paikallinen kultti tuli yleisattikalaiseksi. Päivänvarjo symboloi Attikan maaperän suojelemista auringon polttavilta säteiltä kesän kuumimpaan aikaan, jonka alussa juhlaa vietettiin. Juhla oli ennen kaikkea naisten tai tyttöjen viettämä. == Lähteet == Luokka:Antiikin Ateenan juhlat
Chevrolet Cavalier

Chevrolet Cavalier on keskiluokan henkilöauto, jota yhdysvaltalainen General Motors valmistaa Chevrolet-brändin alla. Alkuperäisen Cavalierin valmistus alkoi 1981 ja se lopetettiin 2005. Myöhemmin samanniminen malli on palannut markkinoille Yhdysvaltain ulkopuolella. Kolmannen sukupolven Cavalieria myytiin Japanissa Toyota-merkkisenä. == Sukupolvet == Tiedosto:1st Chevrolet Cavalier sedan.jpg|Ensimmäinen sukupolvi (1982–1987) Tiedosto:88-90 Chevrolet Cavalier sedan.jpg|Toinen sukupolvi (1988–1994) Tiedosto:3rd Chevrolet Cavalier.jpg|Kolmas sukupolvi (1995–2005) == Lähteet == == Aiheesta muualla == Cavalier Luokka:C-segmentin autot Luokka:1980-luvun autot Luokka:1990-luvun autot Luokka:2000-vuosikymmenen autot
Stenia

Stenia () oli antiikin Ateenassa vietetty juhla, joka oli omistettu Demeterille. Sitä vietettiin Pyanopsion-kuun 9. päivä eli nykyisen loka- marraskuun aikoihin. Stenia-juhla oli vain naisten viettämä Thesmoforia-juhlan valmistajaisjuhla, joka sijoittui päivää ennen Halimuksen demoksen omaa Thesmoforiaa ja kaksi päivää ennen varsinaista koko kaupungin Thesmoforiaa. Juhlaan kuuluivat muun muassa ritualisoidut molemminpuoliset solvaukset ja muu alatyylinen kielenkäyttö. Tästä tuli myös 'solvaamista' tarkoittava verbi stēniōsai (). Juhlaan liittyi oletettavasti myös rituaalinen puhdistautuminen ennen Thesmoforiaa. == Lähteet == Luokka:Antiikin Ateenan juhlat
Synoikia

Synoikia (, myös ) () oli antiikin Ateenassa vietetty juhla, joka oli omistettu Athenelle. Silloin muistettiin Theseuksen suorittamaa Attikan kylien yhdistämistä () Ateenan kaupungiksi. Juhlaa vietettiin Hekatombaion-kuun 16. päivä eli nykyisen heinä-elokuun aikoihin. Ateenalaisen perinteen mukaan juhlan perusti Theseus itse. Se oli omistettu Athenelle Ateenan ja koko yhdistetyn Attikan suojelijana. Juhlassa kunnioitettiin myös Zeus Fratriosta. Lisäksi sen aikana uhrattiin veretön uhri Eirenelle eli rauhan henkilöitymälle. Thukydides ja Plutarkhos mainitsevat juhlan, eli se oli olemassa vielä heidän aikanaan. Plutarkhos kutsui sitä nimellä Metoikia ().Thukydides: Peloponnesolaissota 2.15; Plutarkhos: Kuuluisien miesten elämäkertoja, Theseus 24. Erään tulkinnan mukaan juhla olisi ollut joka toinen vuosi yksipäiväinen ja joka toinen vuosi kaksipäiväinen (Hekatombaion 15.–16.). == Lähteet == Luokka:Antiikin Ateenan juhlat
Theseia

Theseia () oli antiikin Ateenassa vietetty juhla, joka oli omistettu Poseidonille ja Theseukselle. Sitä vietettiin Pyanopsion-kuun 8. päivä eli nykyisen loka-marraskuun aikoihin. Theseiaa vietettiin sen muistoksi, että Kimon hankki Attikan kansallisen heeroksen Theseuksen luut takaisin Skyrokselta Ateenaan vuonna 476/475 eaa. Delfoin oraakkelin kehotuksesta. Luut haudattiin paikkaan, johon rakennettiin Theseion eli Theseuksen pyhäkkö. Vuosittain tämän kunniaksi vietettyyn juhlaan kuului uhreja sekä yhteisateria, jolla syötiin maitoon keitettyä puuroa (). Juhla sijoittui iltaan eli nykyisellä laskutavalla 7. päivän puolelle (kreikkalainen päivä alkoi auringonlaskusta). Välittömästi Theseiaa edeltävinä päivinä olivat Oskhoforia- ja Pyanopsia-juhlat, jotka yhdistettiin myös Theseukseen. Joskus Theseia-nimeä käytettiin kaikista näistä kolmesta juhlasta yhdessä. Koko juhlakokonaisuuteen kuului muun muassa vuosittaiset kansallissankarien ja sodassa Ateenan puolesta kuolleiden symboliset hautajaisjuhlat () sekä siihen liittyneet urheilukisat. Hautajaisjuhlaa johti polemarkki, ja siinä piti puheen joku tätä varten valittu henkilö. == Lähteet == Luokka:Antiikin Ateenan juhlat
Kim Han-sol

Kim Han-sol (; s. 16. kesäkuuta 1995) on Kim Jong-namin vanhin poika ja entisen Pohjois-Korean hallitsijan Kim Jong-ilin pojanpoika. Hänen isänsä oli epävirallinen perillinen vuoteen 2001 saakka, jolloin hänestä tuli epäsuosittu hallinnossa koska hän yritti käydä salaa Japanin Disneylandissa toukokuussa 2001.Huffington Post "Kim Jong Nam, North Korean Leader's Son, Denies Plans To Defect." Vuonna 2017 tuli julkisuuteen myös haastattelu, jossa Kim Han-sol kertoo elämästään ja perheestään. == Lähteet == Luokka:Elävät henkilöt Luokka:Vuonna 1995 syntyneet Luokka:Kim Il-sungin suku
Wilderness (laskettelurinne)

Wilderness Wilderness Paikkakunta: Wilmington, New York, Yhdysvallat Talviurheilukeskus: Whiteface Mountain Vuori: Little Whiteface Rinneluokitus: Musta Korkeusero: 302,5 m Pituus: 1 900 m Keskijyrkkyys: 15,9 % Hissi Hissi Hissi: Mountain Run Lift Tyyppi: 2-hengen tuolihissi Kapasiteetti: 1 200 henkilöä/h Kumparelasku Kumparelasku Pituus: 230 m Keskijyrkkyys: 26° MM-kilpailu: 13.–14.2.1991 1\. MC-kilpailu: 18.1.1985 Wilderness on laskettelurinne Whiteface Mountainissa Wilmingtonissa New Yorkin osavaltiossa Yhdysvalloissa. Wilderness-rinteeseen tehdyllä kumpareikolla laskettiin kumparelaskun MM-kilpailut 1991, lisäksi siinä järjestetään melko säännöllisesti freestylehiihdon maailmancupin kumparelaskukilpailuja. Viereisellä Mountain Run -rinteellä laskettiin Lake Placidin talviolympialaisten 1980 alppihiihdon pujottelukilpailut. ==Lähteet== * Whiteface Mountain whiteface.com * Conditions | Whiteface Mountain whiteface.com * Trail Map | Whiteface Mountain whiteface.com * Whiteface Mountain Trail Map lakeplacid.com * Results – Lake Placid fis-ski.com Luokka:Yhdysvaltain laskettelurinteet Luokka:New Yorkin osavaltion urheilupaikat
Onni Savonlahti

Onni Savonlahti (4. syyskuuta 1911 – 4. elokuuta 1987) oli suomalainen maisema-arkkitehti.Arkkitehtuurimuseon arkkitehtiesittely : Onni Savonlahti Savonlahti kävi keskikoulun ja opiskeli sitten Viipurin taiteenystävien piirustuskoulussa 1933–1934 ja sen jälkeen Lepaan puutarhaopistossa 1935–1937. Hän jatkoi opintojaan Ruotsissa sekä myöhemmin Kööpenhaminassa, jossa hän kävi Tanskan taideakatemian järjestämän suunnittelukurssin vuonna 1947. Savonlahti oli työssä puutarha-arkkitehti Paul Olssonin toimistossa 1938–1944 ja hän perusti sitten oman suunnittelutoimistonsa. Savonlahti teki useita piha- ja maisemasuunnitelmia Tapiolan kaupunginosaan. Muualle Suomeen hän teki muun muassa Kuopion, Lappeenrannan ja Pohjois-Karjalan keskussairaaloiden, Pamilon ja Lieksankosken voimalaitosten ja Kotkan Summan tehtaan puistojen suunnitelmat. Suunnitelmissaan hän suosi luonnonmukaisuutta ja kotimaisia kasveja ja käytti hyväksi jo alueella ennestään olemassaolleita puita ja luonnon maastoa. == Kirjallista tuotantoa == * Omakotikirja 3, Tontti ja puutarha ; toimituskunta Irma Aaltonen ym. Tammi 1960 == Lähteet == Luokka:Suomalaiset maisema-arkkitehdit Luokka:Vuonna 1911 syntyneet Luokka:Vuonna 1987 kuolleet